……….………(sz.) napirend

**E L Ő T E R J E S Z T É S**

**a Képviselő-testület 2022. május 31-i rendes ülésére**

Tárgy: Beszámoló a Pasaréti út – Hidász utca – Hűvösvölgyi út – Riadó utca által határolt terület (Budapest II. kerület AKADÉMIA park) fejlesztéséről szóló ötletpályázat kiírásáról

Készítette: ………………………………

Trummer Tamás főépítész

**Egyeztetve:** ……………………………….

Szabó Gyula alpolgármester

**Látta:**  **………………………………..**

dr. Szalai Tiborjegyző

 ………………………………..

 dr. Silye Tamás jegyzői igazgató

A napirend tárgyalása zárt ülést nem igényel.

**Tisztelt Képviselő-testület!**

Budapest II. kerület AKADÉMIA park fejlesztéséről építési ötletpályázatot írt ki a BONITÁS ELSŐ INGATLANALAP. Az ötletpályázat a *tervpályázati eljárásokról* szóló 310/2015 (X.28.) Korm. rendelet értelmében tervpályázati kiírással indul.

A BONITÁS ELSŐ INGATLANALAP – a tervpályázati eljárás ajánlatkérője – felkérte Őrsi Gergely Polgármestert az AKADÉMIA park fejlesztésére kiírt nyílt építészeti ötletpályázat bírálóbizottsági munkájában történő részvételre, valamint szakértők delegálására az Önkormányzat részéről. (Delegált tagok: dr. Szalai Tibor jegyző és Trummer Tamás kerületi főépítész).

A tervpályázat lebonyolítója – a MÉK Koordinációs és Logisztikai Közhasznú Nonprofit Kft. – részéről Eltér István ügyvezető 2022. május 4-én, elektronikus úton a Polgármesternek megküldte a tervpályázati kiírás módosított tervezetét (az Előterjesztés 1-es melléklete), valamint annak mellékleteként kiadandó, a Közlekedés Kft. által a fejlesztési területre készített közlekedési tanulmányt (az Előterjesztés 2-es melléklete).

Az ötletpályázat eredménye jó alapja lehet a területre vonatkozó KÉSZ módosítás előkészítésének azon túlmenően, hogy rendeződhet a terület tervezett funkciója.

**Határozati javaslat**

A Képviselő-testület tudomásul veszi **a Pasaréti út – Hidász utca – Hűvösvölgyi út – Riadó utca által határolt terület (Budapest II. kerület AKADÉMIA park) rendezési és beépítési javaslat** építészeti ötletpályázat kiírását, egyben felkéri Őrsi Gergely polgármestert, dr. Szalai Tibor jegyzőt és Trummer Tamás kerületi főépítészt a bíráló bizottsági munkában való részvételre.

 **Felelős:** Polgármester

 **Határidő:** 2022. szeptember 30.

*A határozati javaslat elfogadásához egyszerű többségű szavazati arány szükséges.*

 Budapest, 2022. május 18.

 **Őrsi Gergely**

 **Polgármester**

**MELLÉKLETEK**

lásd: külön dokumentumban

1. Budapest II. kerület AKADÉMIA park, Pasaréti út – Hidász utca – Hűvösvölgyi út – Riadó utca által határolt terület rendezési és beépítési javaslata,
2. Tervpályázati kiírás melléklete: Budapest II. kerület Hűvösvölgyi út – Riadó utca – Pasaréti út – Hidász utca által határolt terület és közvetlen környezetének közlekedési tanulmányterve